《疏影 黄梅》
清代·李良年

岁阑记否。著浅檀宫样，初染庭树。懒趁群芳，雪后春前，年年点缀寒圃。

横斜月淡蜂黄影，长只傍、短垣低护。倚茜裙、欲撚苔枝，冻鸟一双飞去。

依约荷圆磬小，剪来越镜里，先映眉妩。蓓蕾匀拈，细绞银丝，钗冷玉鱼偏处。

还愁羯鼓催无力，沸蟹眼、瞻瓶新注。正暖香、梦惹江南，忘了陇头人苦。

作者简介：（1635—1694）清浙江秀水人，字武曾。诸生。与兄李绳远、弟李符并著诗名，时称三李。又与朱彝尊称朱李。诗初学唐人，持格律甚严。古文长于议论。曾举博学鸿儒科，罢归。有《秋锦山房集》。